### Алматы облысы бойынша Мемлекеттік кірістер департаменті Қазақстан Республикасы Қаржы министрлігінің мемлекеттік қызметшілері арасында «Б» корпусының бос мемлекеттік әкімшілік лауазымдарына орналасу үшін ішкі конкурс жариялайды

**Индекс 040000, Алматы облысы, Талдықорған қаласы, Жансүгіров көшесі, 113, анықтама телефоны: (87282) 60-12-40, электрондық мекен-жайы:**

**sa.aldibekova@kgd.gov.kz, БСН: 141140000549.**

**(27.05.2020-29.05.2020жж.)**

**С-О-3 мемлекеттік әкімшілік лауазымдары санаттарына келесідей үлгілік біліктілік талаптары белгіленеді:**

жоғары немесе жоғары оқу орнынан кейінгі білім;

мынадай құзыреттердің бар болуы: стресске орнықтылық, бастамашылдық,
жауапкершілік, қызметті тұтынушыға және оны хабарландыруға бағдарлану, адалдық, жеделділік, ынтымақтастық және әрекеттестік, қызметті басқару, шешім қабылдау, көшбасшылық;

жұмыс тәжірибесі келесі талаптардың біріне сәйкес болуы тиіс:
1) мемлекеттік лауазымдарда жұмыс өтілі екі жылдан кем емес, оның ішінде
мемлекеттік органның штат кестесінде көзделген келесі төменгі санаттағы
лауазымдарда немесе А-5, B-5, C-4, C-O-5, C-R-2, D-4, D-O-4, Е-3, E-R-2, E-G-1 санаттарынан төмен емес лауазымдарда немесе Тізіліммен айқындалған "А"
корпусының мемлекеттік әкімшілік лауазымдарында немесе саяси мемлекеттік лауазымдарда өтілі бір жылдан кем емес;
2) осы санаттағы нақты лауазымның функционалдық бағыттарына сәйкес салаларда үш жылдан кем емес;

3) Қазақстан Республикасы Парламентінің депутаты мәртебесінде немесе тұрақты негізде қызмет ететін облыс, республикалық маңызы бар қала, астана, аудан (облыстық маңызы бар қала) мәслихатының депутаты мәртебесінде немесе халықаралық қызметкер мәртебесінде қызмет өтілі екі жылдан кем емес;

4) өкілеттіктерін теріс себептермен тоқтатқан судьяларды қоспағанда, судья
лауазымында қызмет өтілі бір жылдан кем емес;

5) мемлекеттік лауазымдарда жұмыс өтілі үш жылдан кем емес, оның ішінде
орталық деңгейдегі құқық қорғау органдарының немесе арнайы мемлекеттік
органдарының немесе облыстық деңгейдегі басшылық лауазымдарында немесе Қарулы Күштер әскери басқару органдарының тактикалық деңгейінен төмен емес, жергілікті әскери басқару органдарының немесе әскери оқу орындарының лауазымдарында екі жылдан кем емес;

6) жоғары оқу орындарынан кейінгі оқу бағдарламалары бойынша Қазақстан
Республикасының Президенті жанындағы білім беру ұйымдарында немесе шетелдің жоғары оқу орындарында Республикалық комиссия бекітетін басым мамандықтар бойынша оқуды аяқтауы;

7) ғылыми дәрежесінің болуы;

8) Президенттік жастар кадр резервіне алынған тұлғалар үшін жұмыс өтілі бес жылдан кем емес.

**С-О-4 мемлекеттік әкімшілік лауазымдары санаттарына келесідей үлгілік біліктілік талаптары белгіленеді:**

жоғары немесе жоғары оқу орнынан кейінгі білім;

мынадай құзыреттердің бар болуы: стресске орнықтылық, бастамашылдық,

жауапкершілік, қызметті тұтынушыға және оны хабарландыруға бағдарлану, адалдық, ынтымақтастық және әрекеттестік, қызметті басқару, шешім қабылдау, көшбасшылық;

жұмыс тәжірибесі келесі талаптардың біріне сәйкес болуы тиіс:

1) мемлекеттік лауазымдарда жұмыс өтілі бір жылдан кем емес;

2) осы санаттағы нақты лауазымның функционалдық бағыттарына сәйкес салаларда екі жылдан кем емес;

3) Қазақстан Республикасы Парламентінің депутаты мәртебесінде немесе тұрақты негізде қызмет ететін облыс, республикалық маңызы бар қала, астана аудан (облыстық маңызы бар қала) мәслихатының депутаты мәртебесінде немесе халықаралық қызметкер мәртебесінде қызмет өтілі бір жылдан кем емес;

4) өкілеттіктерін теріс себептермен тоқтатқан судьяларды қоспағанда, судья

лауазымында қызмет өтілі алты айдан кем емес;

5) мемлекеттік лауазымдарда жұмыс өтілі екі жылдан кем емес, оның ішінде құқық қорғау органдарының немесе арнайы мемлекеттік органдарының лауазымдарында немесе Қарулы Күштер әскери басқару органдарының тактикалық деңгейінен төмен емес, жергілікті әскери басқару органдарының немесе әскери оқу орындарының лауазымдарында бір жылдан кем емес;

6) жоғары оқу орындарынан кейінгі оқу бағдарламалары бойынша Қазақстан

Республикасының Президенті жанындағы білім беру ұйымдарында немесе шетелдің жоғары оқу орындарында Республикалық комиссия бекітетін басым мамандықтар бойынша оқуды аяқтауы;

7) ғылыми дәрежесінің болуы;

8) Президенттік жастар кадр резервіне алынған тұлғалар үшін жұмыс өтілі бес жылдан кем емес;

9) сот орындаушысы лауазымына жұмыс тәжірибесі талаптары қолданылмайды.

**С-О-5 мемлекеттік әкімшілік лауазымдары санаттарына келесідей үлгілік біліктілік талаптары белгіленеді:**

жоғары немесе жоғары оқу орнынан кейінгі білім;

мынадай құзыреттердің бар болуы: стресске орнықтылық, бастамашылдық,

жауапкершілік, қызметті тұтынушыға және оны хабарландыруға бағдарлану, адалдық,

өздігінен даму, жеделділік, ынтымақтастық және әрекеттестік, қызметті басқару;

жұмыс тәжірибесі талап етілмейді.

 Осы санаттар үшін мемлекеттік қызмет істері жөніндегі уәкілетті органмен анықталатын тестілеу бағдарламасына сәйкес Қазақстан Республикасының заңнамасын; "Қазақстан - 2050" Стратегиясы: қалыптасқан мемлекеттің жаңа саяси бағыты стратегиясын, осы санаттағы нақты лауазымның мамандануына сәйкес, облыстардағы қатынастарды реттейтін Қазақстан Республикасының нормативтік - құқықтық актілерін білуі;

Осы санаттағы лауазымдар бойынша функционалдық міндеттерді орындау үшін қажетті басқа да міндетті білімдер.

 **Мемлекеттік әкімшілік қызметшілердің лауазымдық жалақысы:**

|  |  |
| --- | --- |
| **Санат** | **Еңбек сіңірген жылдарына байланысты** |
| **min** | **max** |
| ***С-О-3*** | 1. ***576***
 | ***191 482*** |
| ***С-О-4*** | ***126 357*** | ***170 599*** |
| ***С-О-5*** | ***108 306*** | ***146 177*** |

1. **Талдау және тәуекелдер басқармасының басшысы, С-О-3 санаты, (1 бірлік), № ТжТБ-1.**

**Функционалдық міндеттері:**

 Басқарма жұмысына жалпы басшылық ету.Тапсырмалардың орындалу тәртібін бақылау және ұйымдастыру; Бюджетке түсетін салықтар мен кедендік төлемдердің түсім барысын бақылау; Тәуекелдерді басқару және камералдық бақылау жүйесі мәселелері бойынша аумақтық бөлімшелердің қызметін үйлестіру; Деректерді әртүрлі әдістермен талдау жұмыстарын жұргізу; Салықтық және кедендік бақылау кезінде тәуекелдерді басқару жүйесін қолдану жұмысын ұйымдастыруына бақылау жұргізу; Бюджетке түскен сомаларды уақытылы және толығымен өңделуін және талдауын бақылау; Салықтық, кедендік және басқа да түсімдерді болжау бойынша жұмыстарды үйлестіру; Өз құзыреті шегінде салық заңнамасын түсіндіру. ҚР ҚМ Мемлекеттік кірістер комитетіне есептілікті уақытылы тапсырылуын қадағалау.

 **Конкурсқа қатысушыларға қойылатын талаптар:** Жоғары немесе жоғары оқу орнынан кейінгі: әлеуметтік ғылымдар, экономика және бизнес (экономика, менеджмент, Есеп және аудит, қаржы) немесе Жаратылыстану ғылымдары (математика, информатика) немесе техникалық ғылымдар жəне технологиялар (Автоматтандыру жəне басқару, Ақпараттық жүйелер, Есептеу техникасы жəне бағдарламалық қамтамасыз ету, Математикалық жəне компьютерлік модельдеу) немесе Құқық**.**

1. **Аудит басқармасының Салық актілерін электрондық бақылау бөлімінің басшысы, С-О-4 санаты, 1 бірлік, №АБ 4-1.**

**Функционалдық міндеттері:** Бөлім жұмысына басшылық жасайды. Салықтық тексерулер жүргізу: құжаттық, рейдтік, хронометраждық зерттеу. Басқарма қызметкерлерінің "ЭКНА" АЖ-не салықтық тексеру актілерін енгізу сапасына және салықтық тексеру жүргізу мерзімдері бойынша электрондық бақылауды жүзеге асыру; Бөлім құзыреті шегінде бақылау-экономикалық жұмысты бағалау критерийлерін есептеу және талдау жүргізу; Департамент басшылығының, сондай-ақ ҚР ҚМ МКК тапсырмаларын уақтылы орындау; Бөлім құзыретіне кіретін мәселелер бойынша сот талқылауларына қатысу; Бөлімнің құзыретіне кіретін мәселелер бойынша Департаменттің басқа құрылымдық бөлімшелерінің сұрауларына ақпарат беру; Өз құзыреті шегінде салық заңнамасын түсіндіру. ҚР ҚМ Мемлекеттік кірістер комитетіне есептілікті уақытылы тапсырылуын қадағалау.

**Конкурсқа қатысушыларға қойылатын талаптар:** Жоғары немесе жоғары оқу орнынан кейінгі : әлеуметтік ғылымдар, экономика және бизнес (бухгалтерлік есеп және аудит, қаржы, экономика) немесе құқық.

1. **Жанама салықтарды әкімшілендіру басқармасының Акциздерді әкімшілендіру бөлімінің бас маманы, С-О-5 санаты, (1 бірлік) № ЖСӘБ 2-2-4.**

 **Функционалдық міндеттері:** Өз құзыреті шегінде ҚР заңнамасын сақтауды қамтамасыз етеді. Акцизделетін өнімдерді өндіретін және КО шеңберіндегі мемлекеттерден импортайтын кәсіпорындардағы акциздік бекеттерді бақылауды және олардың сапалы қызмет етуін қадағалауды іске асырады. Акцизделетін өнімдердің заңсыз айналымын анықтау және оның жолын кесу бойынша шаралар өткізеді. Алкоголь өнімдерін көтерме және (немесе) бөлшек сатуды сақтауға арналған лицензиялардың уақтылы берілуін қамтамасыз етеді. Этил спирті мен алкогольдік өнімдерін шығаратын, сақтайтын, көтерме сауда арқылы сататын лицензиялардың иегерлері камералдық тексеру арқылы кәсіптік талаптарды бұзғаны анықталған жағдайда, олардың лицензияларын тоқтатуға және қайырып алу жөнінде ұсыныс береді. Салық есептілігінде көрсетілген мәліметтермен, алкоголь өнімдері мен мұнай өнімдерінің айналымы жөніндегі декларациялар, сондай-ақ алкоголь өнімдеріне/мұнай өнімдеріне арналған ілеспе шот-фактураларда көрсетілген деректермен акцизделетін өнімдерге акциздік деректер бойынша өндіріс көлемін салыстырып тексереді және сатуды бақылауды жүзеге асырады. Алкоголь өнімдеріне арналған ілеспе шот-фактураларды және мұнай өнімдеріне арналған ілеспе жүкқұжаттарын (ақпараттық жүйеде мұнай өнімдерін тіркеуді бұза отырып растауды, күшін жоюды) уақтылы өңдеуді бақылауды жүзеге асырады. «ЕБМ» ақпараттық жүйе арқылы жүргізілуін, тіркеу және бақылау белгілері бойынша штрих-кодтардың басылуын қамтамасыз етеді. Акцизделетін тауарлардың кейбір түрлерін өндіретін және сырттан әкелетін кәсіпорындарға есеп-бақылау және акциздік таңбаларын дер кезінде беру, оларды сақтау, әрі есеп жүргізу тәртібін сақтайды.

**Конкурсқа қатысушыларға қойылатын талаптар:**Жоғары немесе жоғары оқу орнынан кейінгі: әлеуметтік ғылымдар, экономика және бизнес (экономика, Есеп және аудит, Қаржы, мемлекеттік және жергілікті басқару) немесе құқық.

1. **Жанама салықтарды әкімшілендіру басқармасының ҚҚС әкімшілендіру бөлімінің бас маманы, (уақытша, негізгі қызметкер бала күту демалысы мерзіміне 03.12.2022ж.дейін) С-О-5 санаты, 1 бірлік, № ЖСӘБ 1-2-2.**

 **Функционалдық міндеттері:** Өз құзыреті шегінде ҚР заңнамасын сақтауды қамтамасыз етеді. Бюджеттік сыныптаманың бекітілген кодтары бойынша бюджетке ҚҚС (105101,105104) толық түсуін қамтамасыз етеді, факторлық талдаулар жасайды және БЖК бойынша қадағалаудағы салық және төлемдерді қабылдау динамикасын бақылайды, сондай-ақ күтілетін түсімдер туралы ай сайынғы ақпаратты дайындайды. Бағыттайтын БЖК бойынша СЕН-ң уақытылы, толықтай табыс етілуіне және СЕН–ға арифметикалық қисынсыздық үлгісіне камералдық бақылау жүргізуді жүзеге асырады. ҚҚС бойынша артық (асып) түскен төлемдерді азайту мақсатында талдамалық жұмыстардың жүргізілуін қамтамасыз етеді. Басқарма құзіретіне кіретін бюджеттік классификацияның бекітілген кодтары бойынша артық төлемдердің (берешектердің) өсу немесе азаю себептерін талдайды, талдауды ұйымдастырады және бақылайды, сондай-ақ ҚҚС (105101, 105104) бойынша артық төлемдері бар төлеушілер санының негізсіз өсуіне, сомасының негізсіз асып кетуіне байланысты алдын алу шараларын қолданады. Қарсы тексерулер жүргізу мерзімі мен тәртібіне, ҚҚС растау жөніндегі бұзушылықты жою сауалдарының орындалуына бақылау жасау жұмыстарын ұйымдастырады. Салық заңдылықтарын жетілдіру жөнінде ұсыныстар ұсынады және бұқаралық ақпарат құралдары арқылы заңға сәйкес салық заңдылықтарын насихаттайды.

**Конкурсқа қатысушыларға қойылатын талаптар:** Жоғары немесе жоғары оқу орнынан кейінгі: әлеуметтік ғылымдар, экономика және бизнес (экономика, Есеп және аудит, Қаржы, мемлекеттік және жергілікті басқару) немесе құқық.

1. **Кедендік әкімшілендіру басқармасының Кедендік бақылау бөлімінің бас маманы, С-О-5 санаты, (1 бірлік), № КӘБ-1-2-2.**

 **Функционалдық міндеттері:** Департаменттің құрылымдық бөлімшелерімен кедендік транзит кедендік рәсімін қолдануын және ЕЭО кедендік аумағынан тауарлардың шығарылуына бақылау мен үйлестіру шараларын жүзеге асырады. "Астана-1" ақпараттық жүйесін қолдану арқылы межелі кеден органында кедендік транзит кедендік рәсімін аяқталуы мен тауарлардың ЕЭО кедендік аумағынан шығарылуы бойынша бақылау жұмыстарын ұйымдастырады. Ақпараттық жүйе арқылы статистикалық мәліметтер мен есептіліктерді құрастырады, транзиттік декларация бағандарын дұрыс толтырылғанын тексереді. Уақытша сақтау қоймаларында тауарлар мен көлік құралдарының орналастырылуы мен уақытша сақтау мерзімінің сақталуын бақылайды. 1975 жылғы ХЖТ Кедендік конвенциясы бойынша ХЖТ кітапшасын қолдану арқылы тасымалданатын тауарлар мен көлік құралдарын бақылауды жүзеге асырады, тасымалданушы мен көлік құралдарына ХЖТ жүйесіне кіруге рұқсаттама береді. Кедендік пломбалар мен мөрлерін қолдана отырып тауар тасымалдайтын көлік құралдарына рұқсат Куәліктерін ресімдейді. Қазақстан Республикасы мен ЕЭО кеден органдарымен тауарлардың жеткізілімі бойынша ақпарат алмасу шараларын жүзеге асырады. Бөлімнің өз құзіреті шегінде кедендік іс саласында орын алған құқықбұзышылықтарының алдын алу, болдырмау және анықтау жұмыстарын жүзеге атқарады. Өз құзыреті шегінде кеден заңнамасын түсіндіру.ҚР ҚМ Мемлекеттік кірістер комитетіне есептілікті уақытылы тапсыру.

 **Конкурсқа қатысушыларға қойылатын талаптар:**Жоғары немесе жоғары оқу орнынан кейінгі: әлеуметтік ғылымдар, экономика және бизнес (экономика, менеджмент, Есеп және аудит, Қаржы, мемлекеттік және жергілікті басқару) немесе құқық немесе техникалық білім және технологиялар (ақпараттық технологиялар, есептеу техникасы мен бағдарламалық қамтамасыз ету, ақпараттық жүйелер, Автоматтандыру жəне басқару) білімі.

**Конкурс комиссиясы жұмысының ашықтылығы мен объективтілігін қамтамасыз ету үшін оның отырысына байқаушылар шақырылады.**

Конкурс комиссиясының отырысына байқаушылар ретінде Қазақстан Республикасы Парламентінің және барлық деңгейдегі мәслихат депутаттарының, Қазақстан Республикасы заңнамасында белгіленген тәртіпте аккредиттелген бұқаралық ақпарат құралдарының, басқа мемлекеттік органдардың, қоғамдық бірлестіктердің (үкіметтік емес ұйымдардың), коммерциялық ұйымдардың және саяси партиялардың өкілдері, мемлекеттік қызмет істері жөніндегі уәкілетті органның (бұдан әрі – уәкілетті орган) қызметкерлері қатыса алады.

Сарапшы ретінде конкурс жариялаған мемлекеттік органның қызметкері болып табылмайтын, бос лауазымның функционалдық бағыттарына сәйкес облыстарда, соның ішінде ғылым саласында жұмыс тәжірибесі бар тұлғалар, сондай-ақ персоналды іріктеу және жоғарылату бойынша мамандар, басқа мемлекеттік органдардың мемлекеттік қызметшілері, Қазақстан Республикасының Парламент және мәслихат депутаттары қатыса алады.

Конкурсқа қатысушылар мен кандидаттар уәкiлеттi органға немесе оның аумақтық бөлiмшесiне, не Қазақстан Республикасының заңнамасына сәйкес сот тәртiбiнде конкурс комиссиясының шешiмiне шағымдана алады.

Ішкі конкурсқа қатысуға ниет білдірген азаматтар конкурс жариялаған

мемлекеттік органға құжаттарын электронды түрде «Е-қызмет» интегралды

ақпараттық жүйесі не «Е-gov» электронды Үкімет порталы арқылы не

хабарландыруда көрсетілген электрондық пошта мекенжайына құжаттарды

қабылдау мерзімінде тапсырады.

 Ішкі конкурсқа қатысу үшін мынадай құжаттар тапсырылады:

1) осы Қағидалардың 2-қосымшасына сәйкес нысандағы өтініш;

2) Қазақстан Республикасының Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 211 қазандағы № 14 бұйрығымен (Нормативтік құқықтық актілерді мемлекеттік тіркеу тізілімінде № 14436 болып тіркелген, 2016 жылғы 28 қарашада «Әділет» ақпараттық-құқықтық жүйесінде жарияланған) бекітілген, тиісті персоналды басқару қызметі құжаттарды тапсыру күніне дейін күнтізбелік 30 күн ішінде растаған мемлекеттік қызметшінің қызметтік тізімі.

Кандидаттар жарияланған лауазымның функционалдық бағыттарына сәйкес

салаларда жұмыс өтілі барын растайтын құжаттарды ұсына алады.

Құжаттардың толық емес пакетін немесе дәйексіз мәліметтерді ұсыну

конкурс комиссиясының оларды қараудан бас тартуына негіз болып табылады.

Азаматтар бiлiмiне, жұмыс тәжiрибесiне, кәсiби деңгейіне және беделіне

қатысты (бiлiктiлiгiн арттыру, ғылыми дәрежелер мен атақтар берiлуi туралы

құжаттардың көшiрмелерi, мiнездемелер, ұсынымдар, ғылыми жарияланымдар және өзге де олардың кәсіби қызметін, біліктілігін сипаттайтын мәліметтер) қосымша ақпараттарды бере алады.

**Құжаттарды қабылдау мерзімі:** 3 жұмыс күні, ішкі конкурс өткізу туралы хабарландыру жарияланған күннен кейінгі келесі жұмыс күнінен бастап есептеледі.

«Б» корпусының мемлекеттік

әкімшілік лауазымына

орналасуға конкурс өткізу

қағидаларының

2-қосымшасы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(мемлекеттік орган)

**Өтініш**

Мені \_\_\_\_\_\_\_\_\_\_\_\_\_\_\_\_\_\_\_\_\_\_ бос мемлекеттік әкімшілік лауазымына

орналасу конкурсына қатысуға жіберуіңізді сұраймын.

"Б" корпусының мемлекеттік әкімшілік лауазымына орналасуға конкурс

өткізу қағидаларының негізгі талаптарымен таныстым, олармен келісемін және орындауға міндеттеме аламын.

Менің жеке мәліметтерімді, оның ішінде психоневрологиялық және

наркологиялық ұйымдардан мәліметтерімді жинауға және өңдеуге рұқсатымды білдіремін.

Мемлекеттік органның интернет-ресурсында менің әңгімелесуімнің бейнежазбасын транляциялауға

және орналасуға келісім беремін \_\_\_\_\_\_\_\_\_\_\_\_\_\_\_\_\_\_

(иә/жоқ)

Ұсынылып отырған құжаттарымның дәйектілігіне жауап беремін.

Қоса берілген құжаттар:

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

Мекен жайы: \_\_\_\_\_\_\_\_\_\_\_\_\_\_\_\_\_\_\_\_\_\_

Байланыс телефоны: \_\_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_\_\_\_\_\_\_

ЖСН: \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (қолы) (Тегі, аты, әкесінің аты (болған жағдайда))

«\_\_\_»\_\_\_\_\_\_\_\_\_\_\_\_\_\_\_ 20 \_\_ ж.